**EELNÕU 2024/271**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | X |
| revisjonikomisjon |  |
| sotsiaalkomisjon |  |
| seeniorite nõukoda | X |
| noortevolikogu |  |

**VILJANDI LINNAVOLIKOGU**

**OTSUS**

30. mai 2024 nr

Järve tänava liikluspinna ruumikuju muutmine

[Kohanimeseaduse](https://www.riigiteataja.ee/akt/KNS) § 3 lõike 7 punkti 2, § 4 lõike 1 punkti 4, § 5 lõike 1 punkti 3 ja lõike 4, § 6 lõigete 1 ja 2, § 7 lõike 2 punkti 3 ja lõike 6 ja § 13 lõike 1 alusel ja arvestades Viljandi Linnavalitsuse 12.05.2003 korraldusega nr 353 kehtestatud detailplaneeringut „Viljandi linna kvartali nr 42 osa-ala detailplaneering“ ning tulenevalt Maa-ameti 01.03.2024 edastatud kirjast Viljandi Linnavolikogu

**o t s u s t a b:**

1. Muuta Järve tänava liikluspinna ruumikuju (katastriüksuse tunnus 89713:003:0052) (lisa 1).

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Tiit Rattasep

**Esitatud:** 29.04.2024

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 2

**Hääletamine:** nõudmisel

Seletuskiri

**Järve tänava liikluspinna ruumikuju muutmine**

Eelnõu eesmärk on olemasoleva Järve tänava liikluspinna ruumikuju muutmine seoses vajadusega pikendada Järve tänava teemaad Karja tänavani. Lisaks tuleb seda muuta seoses Roo tn 1 ja Roo tn 9 kinnistute arendustegevusega ning Kösti kinnistu (89712:005:0005) ümber kruntimisega. Tulenevalt Maa-ameti aadressiandmete osakonna poolt Viljandi Linnavalitsusele edastatud juhistele tuleb viia Järve tänava ruumikuju ja liikluspind kooskõlla tegelikkusega.

**Liikluspind** on [ehitusseadustiku](https://www.riigiteataja.ee/akt/130062023003?leiaKehtiv) (§ 92 ja 93) tähenduses tee (nt tänav, allee, põik jne), mille nime kasutatakse teiste aadressiobjektide aadressis. Aadressikoha nime võib määrata ka tee lõigule.

Eelnõu koostamise aluseks on kohanimeseaduse § 3 lg 7 p 2, § 4 lg 1 p 4, § 5 lg 1 p 3 ja lg 4, § 6 lg-te 1 ja 2, § 7 lg 2 p 3 ja lg 6 ja 13 lg 2 p 1.

Viljandi Linnavalitsuse 11. september 2023 korraldusega nr 757 kehtestati „Kinnistu Roo tn 1 detailplaneering“. Antud detailplaneering näeb ette Roo tn 1 kinnistu jagamise kümneks piirkonna elamukruntidega sarnase suurusega elamumaa kruntideks ja määrab kruntidele ehitusõiguse üksikelamute püstitamiseks.

Seoses Roo tn 1 kinnistule elamukruntide moodustamisega on vajalik moodustatavatele elamumaa sihtotstarbega katastriüksustele määrata koha-aadressid.

Koha-aadressid on võimalik määrata vastavalt liikluspinna nimele, mis külgneb moodustatavate katastriüksustega. Hetkel kehtiv Järve tänava liikluspind algab Tartu tänavalt ja lõpeb paralleelselt Roo tn 16 kinnistuga (asukoht näidatud **lisal 2**). Kuna Viljandi Linnavalitsusel on plaanis pikendada Järve tänava tänavamaa-ala Karja tänavani, siis moodustatakse peale Järve tänava liikluspinna ruumikuju muutmist transpordimaa sihtotstarbega Järve tänava katastriüksus Kösti kinnistu (89712:005:0005) jagamise teel.

Lisaks edastas Maa-ameti aadressiandmete osakond 01.03.2024 kirja, milles juhiti tähelepanu asjaolule, et samas piirkonnas asuvate kinnistute Järve tn 27 – Järve tn 45 puhul puudub vastavaid aadresse määrata võimaldav liikluspind.

Eelmainitust tulenevalt on vajalik pikendada Järve tänava liikluspind Karja tänavani selle ruumikuju muutmise teel.

(allkirjastatud digitaalselt)

Tiit Rattasep

maakorralduse spetsialist